CELEX: 32016D0529
Language: et
Date: 2016-03-31 00:00:00
Title: Komisjoni rakendusotsus (EL) 2016/529, 31. märts 2016, millega kehtestatakse liidu rahaline toetus seoses Saksamaal 2007. aastal lammaste katarraalse palaviku vastu võitlemiseks võetud erakorraliste meetmete rahastamiseks tehtud kulutustega (teatavaks tehtud numbri C(2016) 1758 all)

5.4.2016   
            
            
               ET
            
            
               Euroopa Liidu Teataja
            
            
               L 88/30
            
         KOMISJONI RAKENDUSOTSUS (EL) 2016/529,
   31. märts 2016,
   millega kehtestatakse liidu rahaline toetus seoses Saksamaal 2007. aastal lammaste katarraalse palaviku vastu võitlemiseks võetud erakorraliste meetmete rahastamiseks tehtud kulutustega
   
      
         (teatavaks tehtud numbri C(2016) 1758 all)
      
   
   (Ainult saksakeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 15. mai 2014. aasta määrust (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta ning muudetakse nõukogu direktiive 98/56/EÜ, 2000/29/EÜ ja 2008/90/EÜ, Euroopa Parlamendi ja nõukogu määruseid (EÜ) nr 178/2002, (EÜ) nr 882/2004 ja (EÜ) nr 396/2005, Euroopa Parlamendi ja nõukogu direktiivi 2009/128/EÜ ja Euroopa Parlamendi ja nõukogu määrust (EÜ) nr 1107/2009 ning tunnistatakse kehtetuks nõukogu otsused 66/399/EMÜ, 76/894/EMÜ ja 2009/470/EÜ (1), eriti selle artikli 36 lõiget 4,
   ning arvestades järgmist:
   
               (1)
            
            
               Komisjoni määruses (EÜ) nr 349/2005 (2) on sätestatud eeskirjad liidu rahalise toetuse maksmiseks seoses erakorraliselt ning teatavate loomahaiguste vastu võitlemiseks võetud meetmetega vastavalt nõukogu otsusele 90/424/EMÜ (3). Kõnealuse määruse artiklis 7 on sätestatud dokumendid, mille peavad esitama liidult rahalist toetust taotlevad liikmesriigid, ja nende dokumentide esitamise tähtajad.
            
         
               (2)
            
            
               Komisjoni otsusega 2008/444/EÜ (4) on ette nähtud liidu rahaline toetus Saksamaale seoses kuludega, mida nimetatud liikmesriik kandis 2007. aastal seoses lammaste katarraalse palaviku vastu võitlemiseks võetud meetmetega vastavalt nõukogu otsusele 2009/470/EÜ (5). Sellest tulenevalt maksti Saksamaale liidu rahalise toetuse raames esimene 950 000,00 euro suurune osamakse.
            
         
               (3)
            
            
               Vastavalt komisjoni rakendusotsusele 2011/800/EL (6) maksti Saksamaale liidu rahalise toetuse raames teine 1 950 000,00 euro suurune osamakse ning vastavalt komisjoni rakendusotsusele 2014/131/EL (7) kolmas osamakse summas 1 000 000,00 eurot.
            
         
               (4)
            
            
               Otsuse 2008/444/EÜ tulemusena on Euroopa Parlamedi ja nõukogu määruse (EL, Euratom) nr 966/2012 (8), eelkõige selle artikli 84 nõuded täidetud.
            
         
               (5)
            
            
               Saksamaa esitas 6. juunil 2008 komisjonile ametliku hüvitisetaotluse koos finantsaruande, tõendavate dokumentide ja epidemioloogiaalase aruandega iga ettevõtte kohta, kus loomi tapeti ja hävitati. Taotletav hüvitise summa on 4 201 179,00 eurot. Pärast pädeva asutuse juhtimisel kohapeal toimunud auditi käigus tehtud kontrolle loeti aga 239 629,65 euro suurune summa määruse (EÜ) nr 349/2005 artikli 5 kohaseks hüvitamiseks toetuskõlbmatuks.
            
         
               (6)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   1.   Liidu rahaline toetus seoses Saksamaa 2007. aastal lammaste katarraalse palaviku vastu võitlemiseks võetud erakorraliste meetmete rahastamiseks tehtud kulutustega on 3 961 549,35 eurot.
   2.   Liidu rahalise toetuse lõppmakse, mis tuleb Saksamaale välja maksta, on 61 549,35 eurot.
   Artikkel 2
   Käesolev otsus on adresseeritud Saksamaa Liitvabariigile.
   
      Brüssel, 31. märts 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  ELT L 189, 27.6.2014, lk 1.
   
      (2)  Komisjoni 28. veebruari 2005. aasta määrus (EÜ) nr 349/2005, millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsuses 90/424/EMÜ (ELT L 55, 1.3.2005, lk 12).
   
      (3)  Nõukogu 26. juuni 1990. aasta otsus 90/424/EMÜ kulutuste kohta veterinaaria valdkonnas (EÜT L 224, 18.8.1990, lk 19).
   
      (4)  Komisjoni 5. juuni 2008. aasta otsus 2008/444/EÜ ühenduse rahalise toetuse kohta seoses Saksamaal 2007. aastal lammaste katarraalse palaviku vastu võitlemiseks võetud erakorraliste meetmetega (ELT L 156, 14.6.2008, lk 18).
   
      (5)  Nõukogu 25. mai 2009. aasta otsus 2009/470/EÜ kulutuste kohta veterinaaria valdkonnas (ELT L 155, 18.6.2009, lk 30).
   
      (6)  Komisjoni 30. novembri 2011. aasta rakendusotsus 2011/800/EL liidu rahalise toetuse kohta seoses Saksamaal 2007. aastal lammaste katarraalse palaviku vastu võitlemiseks võetud erakorraliste meetmetega (ELT L 320, 3.12.2011, lk 49).
   
      (7)  Komisjoni 10. märtsi 2014. aasta rakendusotsus 2014/131/EL liidu rahalise toetuse kohta seoses Saksamaal 2007. aastal lammaste katarraalse palaviku vastu võitlemiseks võetud erakorraliste meetmetega (ELT L 71, 12.3.2014, lk 18).
   
      (8)  Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT L 298, 26.10.2012, lk 1).